Placuit atque convenit inter virum nomine Arembertum necnon et ab alia parte domnum Giraldum episcopum et canonicos Sancti Vincentii ut terras inter se commutarent, quod ita et fecerunt. Inprimis donat atque commutat vir nomine Arembertus partibus Sancti Vincentii campos duos qui sunt siti in pago Matisconense, in agro Rufiacense, in villa Lornant. Unus campus, quem vocant in Cardonerias, terminat a mane et a medio die terra Sancti Petri et Sancte Marie, a circio terra Elionis; habet in longo perticas XXX, in ambis frontibus perticas XI, infra istas terminationes totum ad integrum. Alius campus quem vocant in Exartellis terminat a mane semitario, a medio die et a sero terra Sancti Petri, a circio terra Eldoart; habet in longo perticas XXIII, in uno fronte perticas VII et pedes VI, in alio perticas VII et pedes III, infra istas terminationes et perticationes totum ad integrum partibus Sancti Vincentii commutamus. E contra, in compensatione hujus meriti, donat atque commutat domnus episcopus Geraldus et canonici Sancti Vincentii vineam unam aliquid desertam, in ipso agro et in ipsa villa, que terminat a mane via publica, a medio die et a sero terra ad ipso commutatore, a sero rivo percurrente; habet in longo perticas VIII, in uno fronte perticas X, in alio perticas VII. Similiter donamus campum unum qui terminat a mane terra ad ipso commutatore, a medio die via, a sero et a circio rivo percurrente; habet in longo perticas XXV, in uno fronte perticas V, in alio perticas III. Infra istas terminationes et perticationes, totum ad integrum partibus Aremberti cum eis commutamus ut faciat unusquisque de eo quod accepit quicquid voluerit, nullum contradicentem. Si quis contradicere voluerit, auri libras II componat, et presens commutatio ista firma permaneat. S. Aremberti. S. Fredoeni. S. Arnolt. S. Rotoart. S. Sammuel. S. Selifredi. S. Eldoart. S. Teotbranni. S. Emmonis. S. Girbalt. S. Sigifredi.